1938. na televiziji

## Globalni televizijski događaji
* 21. februar – BBC Television Service emitira prvo televizijsko djelo science fiction žanra - 35-minutnu adaptaciju segmenta drame *[[R.U.R.]]* češkog pisca Karela Čapeka.
* 12. mart – BBC prvi put emitira bilten vijesti (koristeći jedino zvuk); dotada su se na programu umjesto vijesti prikazivali filmski žurnali British Movietone News.
* 1. mart - U Moskvi iz Šabolovskog centra počelo eksperimentalno emitiranje TV-programa Moskovske TV-stanice po standardu od 343 linije.
* 25. mart - Kao dio eksperimentalnog programa Moskovske televizije prikazan prvi dio igranog filma *[[Veliki građanin]]*, nekoliko tjedana nakon redovne kino-premijere.
* 1. april – BBC prvi put prenosi utrku čamaca Oxforda i Cambridgea.
* 19. april – BBC emitira prvi prijenos fudbalske utakmice u historiji - meč između Engleske i Škotske.
* 23. april – BBC prvi put prenosi finale fudbalskog FA Cupa.
* 12. maj – Američka TV-stanica W2XBS prikazuje igrani film *[[Return of the Scarlet Pimpernel]]*; pri tome osoblje greškom prerano prikazuje posljednju rolu filma, zbog čega je prikazivanje završeno 20 minuta prije vremena. Nakon tog fijaska NBC godinama neće biti u stanju dobiti prava za prikazivanje od strane filmskih studija.
* 14. maj – BBC prikazuje *Spelling Bee*, prvu kviz-emisiju u historiji televizije.
* maj – Američka kompanija Communicating Systems, Inc. sa sjedištem u New Yorku predstavlja prve elektronske televizijske aparate namijenjene američkim domaćinstvima. Predstavljena su dva modela - s katodnom cijevi od  i cijenom $125–$150, te cijevi od 5-incha i cijenom $195–$250 (pri čemu se opcija sa zvuk naplaćuje dodatnih $15). Aparati ulaze u prodaju tokom juna.
* jun – Američka elektronska kompanija DuMont uvodi televizijske aparate s integriranom slikom i zvukom u dva modela - $650 za ekran dimenzija 10x8-in. screen i $395 za ekran dimenzija 8¼x6½.
* 24. jun – BBC prvi put emitira prijenos "Test" kriket meča, odnosno drugog meča turnira The Ashes između Engleske i Australije, koji se održava na igralištu Lord's Cricket Ground.
* 1. septembar - U Lenjingradu s redovnim emitiranjem otpočeo Odjel televizijskih djelatnosti Lenjingradskog komiteta radioinformacija (današnji Peti kanal). 
* 10. septembar - U Beogradu održan sajam na kome nizozemska kompanija Philips prvi put demonstrira televiziju na području bivše Jugoslavije.
* 29. septembar – U Minneapolisu ističe licenca za televizijski program stanice W9XAT, koja je postojala od 1929. godine. U gradu neće biti televizije sljedećih deset godina.
* 26. oktobar – BBC prenosi prvu utakmicu hokeja na ledu - između timova Harringay Racers i Streatham Redskins.
* 12. novembar – Američka TV-stanica W2XBT (u vlasništvu mreže NBC) prva u historiji emitira direktan prijenos neplaniranog događaja - požara na otoku Wards Island kraj Manhattana.
* John Logie Baird izvodi prvu javnu demonstraciju televizije u boji (ranije su koristile kablovske mreće). Slika od 120 linija je prikazan u londonskoj dvorani Dominion Theatre na ekranu diimenzija 3,7 x 2,7 m pred 3000 ljudi u publici.
* 12. decembar – Moskovska televizija započinje sa svakodnevnim programom.
* 31. decembar – Do ovog datuma je u Engleskoj prodano 9315 televizijskih aparata.
* U Varšavi s eksperimentalnim programom počinje Telewizja Polska (koja bi, po planu, redovno emitiranje trebala početi 1941. godine).

## Premijere TV-serija i redovnih emisija
* 10. august - *[[Telecrime]]* (BBC)

## TV-serije i redovne emisije prestale s emitiranjem
* *[[Theatre Parade]]* (BBC)

## Izvori